A 2013-as sakkvilágbajnokság versenysorozatában a 2011-es sakkvilágkupán egészen a döntőig jutott, miután a negyeddöntőben a cseh David Navara ellen 2,5−1,5-re, az elődöntőben az ukrán Vaszil Ivancsuk ellen 3,5−2,5-re győzött. A döntőben 2,5−1,5 arányban szenvedett vereséget az orosz Peter Szvidlertől. A 2013. március−áprilisban Londonban rendezett világbajnokjelöltek versenyén, amely kétfordulós körmérkőzéses rendszerben zajlott, a hatodik helyen végzett.